Danie de Wet se Vis-aftreksel (fond de poisson) | SARIE
Danie de Wet se Vis-aftreksel (fond de poisson)	deur Barbara Joubert
1 kg koppe en ruggrate van vis wat jy in sop gebruik
500 ml droë witwyn 1 medium ui, opgesny 15 ml gekapte wortel 15 ml fyngekapte wit kant van ‘n prei
1 lourierblaar 1 takkie pietersielie 1 naeltjie Sit die visruggrate en -koppe in ‘n pot en voeg wyn by, asook 1 liter water. Bring tot kookpunt en skep die skuim af. Voeg die groente en geurmiddels by en kook vir 30 minute tot 1 uur – hoe langer, hoe meer gekonsentreerd is die geur. Gooi deur ‘n sif. Landbou gee hupstoot vir ekonomie | Maroela Media
Suid-Afrika se ekonomie het in die derde kwartaal van 2017 met 2% gegroei. Dit volg op die tweede kwartaal se groei van 2,8%.
Statistieke Suid-Afrika (SSA) het gesê die grootste bydraer tot Bruto Binnelandse Produk (BBP) tydens dié tydperk was die landbou-, bosbou- en visserye-sektor wat met 44,4% gegroei het en 0,9% tot die algehele groei bygedra het.
Groei in die mynbousektor het met 6,6 % toegeneem terwyl vervaardiging met 4,3 % toegeneem het.
Dié sektors het die inkrimping van die elektrisiteits- en watersektor, asook handel en die staatsdienssektor teengewerk.
Suid-Afrika se ekonomie sukkel om aansienlik te herstel ná die 2008/2009-resessie en is intussen deur Nigerië onttroon as die grootste ekonomie in Afrika.
Die nasionale tesourie verwag nou ŉ groei van slegs 0,7 % vir die hele 2017, ŉ afwaartse aanpassing van die 1,3% wat in Februarie voorspel is.
Die swak ekonomiese groei kniehalter ook pogings om die werkloosheidskoers van meer as 28% van die arbeidsmag teen te werk.
Vat so!! Ons boere weet hoe om te boer! As ons onsself goed verdedig teen hierdie vlaag plaasaanvalle waardeur ons tans geteister word, die brandewyn agter ons sit en weer kinders kry om `n volgende geslag te vestig aan wie ons dit kan oorhandig………. kan ons gaan hierdie wa deur die drif trek. Hou bene hou!